જાપ્તા પાર્ટીમાં શાહીબાગ પોલીસ હેડકવાર્ટર, કે કંપનીના હેડ કોન્સ્ટેબલ અર્જુનસિંહ પ્રભાતસિંહ, કોન્સ્ટેબલ હરિસિંહ જુજારસિંહ અને હસુભાઈ નોયરાભાઈ હતા. આ પાર્ટી આસિફ ઉપરાંત સુભાષ કટારાને લઈ કોર્ટમાં પહોંચી હતી. તબિયત બગડતાં હરીસિંહ સાથે આવ્યા નહોતાં અને દવાખાને ગયા હતા. હેડ કોન્સ્ટેબલ અર્જુનસિંહ વોરંટ લઈને કોર્ટ રૂમમાં ગયા હતા. આ સમયે કોર્ટરૂમ બહાર લોબીમાંથી હાથકડી સરકાવીને આસિફ રેશમવાલા નાસી ગયો હતો. નવરંગપુરા પી.આઈ. અભિજીતસિંહ પરમારે જણાવ્યું કે, સર્વેલન્સ સ્કવોડની ટીમે કલાકોમાં જ આરોપી આસિફ રેશમવાલાને ઝડપી લઈ ધરપકડ કરી છે.